Държавен вестник, бр. 55, 2022 г., стр. 27

БРОЙ  55	
Д Ъ Р Ж А В Е Н  В Е С Т Н И К 	
СТР.  27  
(5) В случай че колективната инвестицион­
на схема се управлява въз основа на индекс, 
но структурата на портфейла є се различава 
от разпределението на дяловите участия в 
референтния индекс, показателят, използван 
за структуриране на портфейла, следва да 
съответства на референтния показател, из­
ползван за изчисляване на таксата за постиг­
нати резултати. Оценката за съответствие се 
базира на сравнение с индекси, които имат 
подобен профил „риск-възвръщаемост“ или 
попадат в една и съща група по отношение на 
синтетичния индикатор за риск и доходност.
(6) Във връзка с оценката за съответствие по 
ал. 5 в зависимост от видовете активи, които 
са използвани за структуриране на портфейла 
на колективната инвестиционна схема, управ­
ляващото дружество съобразява най-малко 
следните показатели за съответствие:
1. очаквана възвръщаемост;
2. съвкупност от инвестиции;
3. бета-експозиция към определен клас 
базови активи;
4. географска експозиция;
5. секторна експозиция;
6. разпределение на дохода на фонда;
7. мерки за ликвидност;
8. продължителност;
9. категория на кредитния рейтинг;
10. волатилност и/или историческа вола­
тилност.
(7) Когато за определяне на таксата за 
постигнати резултати се използва целева въз­
връщаемост на колективната инвестиционна 
схема, определена като надбавка над стойност­
та на конкретен бенчмарк, при изчисляването 
на таксата не се използва бенчмарк, с който 
се определя систематично по-нисък праг и се 
отклонява от предварително заложената цел.
(8) Когато за изчисляването на таксата за 
постигнати резултати се използва модел на 
базисна такса, определянето на таксата се 
основава на същия бенчмарк, използван за 
определяне на постигнатите резултати, над­
хвърлящи заложената цел.
(9) Във всички случаи резултатът на ко­
лективната инвестиционна схема, надхвърлящ 
предварително заложената цел, се изчислява 
след приспадане на всички разходи, но без 
да се приспада самата такса за постигнати 
резултати, ако това е в най-добрия интерес 
на инвеститора.
(10) Ако през референтния период са на­
стъпили промени в референтния показател, 
стойностите на референтния показател за 
този период се изчисляват чрез свързване 
на базовия индекс, който е бил в сила преди 
датата на промяната, и новия референтен 
показател, използван впоследствие.
(11) Таксата за постигнати резултати на­
сърчава разумното и ефективно управление 
на риска и не поощрява поемане на риск, 
несъответен на рисковите профили, правилата 
или учредителните документи на управлява­
ните колективни инвестиционни схеми, както 
и не засяга изпълнението на задължението 
на управляващото дружество да действа в 
най-добър интерес на колективната инвести­
ционна схема.
Чл. 138г. (1) Честотата, с която натрупаната 
такса за постигнати резултати, в случай че 
има такава, става платима на управляващото 
дружество, не е по-голяма от веднъж годишно.
(2) Алинея 1 не се прилага в следните 
случаи:
1. когато колективната инвестиционна 
схема използва модел на най-високата нетна 
стойност на активите или модел на най-добри­
те постижения, когато референтният период 
на постигане на резултати е равен на целия 
период на съществуване на колективната ин­
вестиционна схема и не може да бъде отменен;
2. по отношение на модела на „базисна так­
са“ и други модели, при които се предвижда 
симетрична структура на таксите (при което 
таксите за постигнати резултати намаляват 
или се увеличават въз основа на резултатите 
от дейността на фонда).
(3) В случай на прекратяване или сливане 
на колективни инвестиционни схеми и/или при 
обратното изкупуване от страна на инвести­
торите таксите за постигнати резултати, ако 
има такива, стават платими на управляващото 
дружество в съответните съотношения към 
датата на прекратяването, преобразуването 
и/или обратното изкупуване от страна на 
инвеститорите.
(4) Датата, на която натрупаната такса 
за постигнати резултати става платима на 
управляващото дружество, е една и съща за 
всички класове акции в даден фонд, за който 
се предвижда такса за постигнати резултати. 
Датата по изречение първо е 31 декември, в 
случай че в правилата на фонда не е пред­
видено друго.
Чл. 138д. (1) Таксата за постигнати резул­
тати подлежи на плащане само в случаите, 
при които през референтния период колек­
тивната инвестиционна схема е реализирала 
абсолютни или относителни положителни 
резултати. Всяко неизпълнение на заложе­
ната цел или загуба, които са настъпили по 
време на референтния период, се възстано­
вят, преди таксата за постигнати резултати 
да подлежи на плащане. С цел да се избегне 
разминаването между интересите на управ­
ляващото дружество и инвеститорите, при 
изрично и ясно отправено уведомление към 
инвеститора, такса за постигнати резултати 
може да подлежи на плащане и в периоди на 
абсолютна отрицателна възвръщаемост, когато 
резултатът на колективната инвестиционна 
схема през референтния период е превишил 
този на използвания референтен бенчмарк.
(2) Моделът на таксите за постигнати ре­
зултати следва да се разработва така, че да 
гарантира, че управляващото дружество няма 
стимули да поема прекомерни рискове, с цел 
да повиши собственото си възнаграждение и